FBI pågrep 150 hallik-mistenkte
Assisterende direktør, Ronald Hosko, i FBIs etterforskende avdeling fortalte om aksjonen på en pressekonferanse mandag ettermiddag norsk tid. FBI ga også ut en pressemelding etter aksjonen. Razziaen ble gjennomført i 76 amerikanske byer, og 150 mistenkte halliker ble arrestert. FBI har kalt aksjonen «Operation Cross Country». Ifølge byrået skal razzien være den største aksjonen for å redde barn fra menneskehandel og seksuell utnyttelse i FBIs historie. 105 tenåringer og barn ble reddet. Den yngste var bare 13 år. De mistenkte skal ifølge FBI ha utnyttet barn i sårbar situasjon. Byrået opplyser at 60 prosent av barna kom fra fosterhjem. - Det typiske er at jenter blir lurt med av komplementer og med muligheten til å tjene litt penger. Etter kort tid er de fanget i en vond sirkel med dop, mishandling og i noen tilfeller tortur, sa Hosko under pressekonferansen, ifølge NBCIfølge Daily Mail fortalte Hosko at det var svært vanskelig å finne barna, ettersom de så på politi som en trussel. - Disse barna er livredde for å bli arrestert, sa Husko. For å identifisere dem skal FBI-agenter ha deltatt i diskusjoner på internettsider der jenter selger sex. - Barneprostitusjon er fortsatt en overhengende trussel mot barn over hele USA, sier Hosko - Denne operasjonen minner oss om at disse avskyelige forbrytelsene kan skje hvor som helst, tilføyer han.Spesialagent i FBI, Kurt Ormberg, deltok i aksjonen. Han sier i FBIs pressemelding at mange av barna som havner i slike miljø har vanskelige liv. - De kan ha vanskeligheter knyttet til familieforhold, eller problemer med å få mat og et tak over hodet. Det er denne smerten bakmenn utnytter. Etter at de har tatt vare på ofrene en stund og fått dem til å bli trygg, begynner de å utnytte dem seksuelt. Ofte er det slik at barna ikke føler at de har noen steder å rømme, sier han. De 150 arresterte vil bli siktet for blant annet menneskehandel, ifølge NBC. FBI gjennomførte aksjonen i samarbeid med lokalt politi. Til sammen skal 3900 politimenn deltatt i aksjonen. Ifølge NBC er 240.000 amerikanske barn til en hver tid i fare for å bli utsatt for menneskehandel eller prostitusjon. «Operation Cross Country» er en del av USAs satsing for å hjelpe barn rammet av menneskehandel i innenfor USAs grenser. Satsingen startet i 2003 og er et samarbeid mellom FBI og Nasjonalt senter for savnede og utnyttede barn. - Helgens aksjon viser hvor mange amerikanske barn som blir solgt for sex hver dag, mange av dem gjennom internett. Vi er stolt over å samarbeide med FBI om denne viktige oppgaven, sier John Ryan, leder ved senteret, i en pressemelding.
FBI har arrestert 150 personer i den største aksjonen mot menneskehandel i byråets historie.